ประกาศนายทะเบียนประจำจังหวัดนครปฐมประกาศนายทะเบียนประจำจังหวัดนครปฐมเรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดนครปฐมพ.ศ. ๒๕๕๘ ตามที่ได้มีการประกาศใช้พระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไป ซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นโดยที่เป็นการสมควรปรับปรุงการมอบหมายกิจการอันอยู่ในอำนาจหน้าที่ของนายทะเบียนประจำจังหวัดนครปฐมเพื่อให้การปฏิบัติหน้าที่ราชการเป็นไปด้วยความสะดวก รวดเร็วและสามารถอำนวยประโยชน์ให้แก่ประชาชน อาศัยอำนาจตามความในมาตรา ๖แห่งพระราชบัญญัติการขนส่งทางบก พ.ศ. ๒๕๒๒ นายทะเบียนประจำจังหวัดนครปฐม จึงมอบหมายกิจการอันอยู่ในอำนาจหน้าที่ของนายทะเบียนประจำจังหวัดนครปฐมไว้ดังต่อไปนี้ข้อ ๑ ประกาศนี้เรียกว่า ประกาศนายทะเบียนประจำจังหวัดนครปฐม เรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดนครปฐม พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้หัวหน้ากลุ่มวิชาการขนส่งเป็นผู้ทำการแทนในส่วนที่เกี่ยวกับ๓.๑ การประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดที่รับผิดชอบดังนี้(ก) การบรรจุรถ(ข) การเปลี่ยนรถ(ค) การถอนรถ๓.๒ การประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดที่รับผิดชอบดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๓.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการดังนี้(ก) ใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒(ข) ให้รถทำการขนส่งนอกเส้นทางเป็นการชั่วคราวตามมาตรา ๓๙ แห่งพระราชบัญญัติการขนส่งทางบกพ.ศ. ๒๕๒๒(ค) เดินรถหมุนเวียนตามมาตรา ๓๙/๑ แห่งพระราชบัญญัติการขนส่งทางบก พ.ศ.๒๕๒๒๓.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒๓.๕ การสั่งผู้ได้รับใบอนุญาตประกอบการขนส่งกระทำการดังต่อไปนี้(ก) สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒๓.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่ง๓.๗ การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบ ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ หรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้นักวิชาการขนส่งกลุ่มวิชาการขนส่ง สำนักงานขนส่งจังหวัดนครปฐมเป็นผู้ทำการแทนในส่วนที่เกี่ยวกับการมอบหมายอำนาจหน้าที่ในข้อ ๓.๑ และข้อ ๓.๒ (ฉ)(ช) (ซ) (ฌ)ข้อ ๕ ให้หัวหน้าฝ่ายทะเบียนรถเป็นผู้ทำการแทนในส่วนที่เกี่ยวกับ๕.๑ การดำเนินการทางทะเบียนและภาษีรถดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถตามมาตรา ๗๙ แห่งพระราชบัญญัติการขนส่งทางบก พ.ศ.๒๕๒๒(ช) การแจ้งไม่ใช้รถตามมาตรา ๘๙ แห่งพระราชบัญญัติการขนส่งทางบก พ.ศ.๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๕.๒การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา๘๓ แห่งพระราชบัญญัติการขนส่งทางบก พ.ศ. ๒๕๒๒๕.๓ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้หัวหน้าฝ่ายตรวจสภาพรถเป็นผู้ทำการแทนในส่วนที่เกี่ยวกับการมอบหมายอำนาจหน้าที่ในข้อ๕.๑ (จ) ข้อ ๕.๒ และข้อ ๕.๓ข้อ ๗ ให้หัวหน้าฝ่ายใบอนุญาตขับรถเป็นผู้ทำการแทนในส่วนที่เกี่ยวกับ๗.๑ การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๘ ให้หัวหน้าสำนักงานขนส่งจังหวัดนครปฐมสาขาอำเภอกำแพงแสน และหัวหน้าสำนักงานขนส่งจังหวัดนครปฐม สาขาอำเภอสามพรานเป็นผู้ทำการแทน (ในเขตพื้นที่ความรับผิดชอบ) ในส่วนที่เกี่ยวกับการมอบหมายอำนาจหน้าที่ในข้อ๓.๒ (เฉพาะการประกอบการขนส่งส่วนบุคคล) ข้อ ๕.๑ (ข) (ค) (ง) (จ) (ฉ) (ช) (ซ)และข้อ ๗.๑ (ก) (ข) (ค) (ง) (จ)ข้อ ๙ ให้เจ้าพนักงานขนส่งชำนาญงานเป็นผู้ทำการแทนในส่วนที่เกี่ยวกับการมอบหมายอำนาจหน้าที่ในข้อ ๕.๑ (ข) (ค) (ง)(จ) (ฉ) (ช) (ซ) และข้อ ๗.๑ (ข) (ค)ข้อ ๑๐ ในกรณีที่นายทะเบียนประจำจังหวัดนครปฐมได้มอบหมายอำนาจหน้าที่เรื่องใดไว้เป็นการเฉพาะให้เป็นไปตามที่กำหนดไว้ในเรื่องนั้นประกาศณ วันที่ ๗ ตุลาคม พ.ศ. ๒๕๕๘สมสุข ประภาสเพ็ญนายทะเบียนประจำจังหวัดนครปฐมปริยานุช/จัดทำ๒๗ พฤศจิกายน๒๕๕๘ปุณิกา/ตรวจ๒๗ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘๙ ง/หน้า ๒๐/๙ พฤศจิกายน ๒๕๕๘